Abasia

Ang abasia ay isang kalagayan ng isang pasyenteng hindi makalakad bagaman nananatili ang kanyang lakas ng masel at may pandama o sensasyon pa rin sa mga binti. Hindi makatayo ang mga pasyente ngunit naigagalaw nila ang kanilang mga paa at hita habang nakahiga sa kama. Isa itong uri ng pangtungkulin o punksiyonal na pagkabaliw o neurosis at bumubuo sa isang pangkat ng mga sintomas o tanda ng karamdaman.

Paglalarawan 
Inilarawan ni Paul-Oscar Blocq (1860-1896), isang manggagamot mula sa Pransiya, ang abasia abasia bilang pagkawala ng kapangyarihang makatayo o makalakad dahil sa abulia, isang karamdamang kilala rin sa tawag na karamdaman ni Blocq o astasia-abasia (bukod sa abulia, maaari ring tumukoy ang karamdaman ni Blocq sa abasia lang). Ayon pa rin kay Blocq, isang uri ng histerya ang abasia na hindi angkop sa kaaya-aya o walang kaayusang kalagayan ng pag-iisip na may kataliwasan sa (a) integridad ng sensasyon, (b) lakas ng masel, at (c) koordinasyon ng iba pang mga galaw ng pang-ibabang mga sanga ng katawan (paa at binti) ang pagkakaroon ng imposibleng pagtayo o pagtindig ng matuwid at normal na paglalakad ng pasyente.

Lunas 
Pagkaraang mapag-alamang may kalagayang abasia ang pasyente, at nalamang walang karamdamang organiko ang may-sakit, gumagamit na ng mga sumusunod na kaparaanan sa panggagamot ang manggagamot:

sikoterapiya 
sikoanalisis 
hidroterapiya

Sanggunian 

Mga sintomas
Sakit